Bull Arab

***Bull Arab*** ialah satu baka anjing Australia, yang dikembangkan pada tahun 1970-an untuk pemburuan babi. Baka ini pada asalnya diasaskan melalui penyilangan 50% bulterier, 25% grehaun, dan 25% anjing penuding berbulu pendek Jerman, iaitu campuran yang menggabungkan kelajuan, kekuatan, kebolehan penghiduan, dan kebolehlatihan. Gabungan asli ini masih tercermin dalam susur galur lebih tua, namun tambahan kemudian dalam susur galur tertentu menyertakan anjing besar Denmark, anjing pemburu darah, dan mastif, dengan variasi yang dibuat bergantung pada jenis perburuan desa yang berlangsung.

Australian Bullarab Breeder's Association dilancarkan pada tahun 2007 dan berfungsi sebagai kelab induk bagi baka ini, dengan matlamat akhir pencapaian pengiktirafan ANKC.

## Sejarah

### Asal usul dan perkembangan
*Bull Arab* memulakan perkembangan di Queensland, Australia, pada tahun 1972 oleh pembiak baka Mike Errol Hodgens. Rumusan pembiakbakaan aslinya menggabungkan 50% bulterier, 25% grehaun, dan 25% anjing penuding berbulu pendek Jerman. Matlamatnya adalah untuk mewujudkan anjing yang mampu menemukan, mengejar, dan menahan babi jalang di serata landskap berceranggah Australia.

Hodgens mendedikasikan melebih sedekad untuk memperhalus baka ini dan dilaporkan menghasilkan ratusan anjing setiap tahun di kemuncak operasi beliau. Beliau menghadapi cabaran peribadi dan cabaran undang-undang ketara semasa tempoh ini, termasuk rampasan haiwan dan pertikaian dengan pihak berkuasa, yang akhirnya membuat beliau berundur daripada pembiakbakaan pada tahun 1989. Namun demikian, baka ini mendapat dasar kukuh dalam kalangan pemburu luar bandar.

### Evolusi dan penyesuaian rantauan
Selepas Hodgens menghentikan pembiakbakaan, pelbagai pemburu dan pembiak baka di serata Queensland dan New South Wales mula mengembangkan susur galur masing-masing berdasarkan anjing-anjing asli beliau. Sesetengah pembiak baka memperkenalkan baka tambahan seperti mastif, anjing besar Denmark, atau anjing pemburu darah untuk disesuaikan dengan keperluan rupa bumi dan keperluan perburuan berlainan. Sebagai contoh, pembiak baka di Queensland kerap mengutamakan kebolehan penghiduan dengan menggabungkan anjing pemburu darah, sementara yang di New South Wales mengusahakan saiz dan kekuatan lebih besar untuk rupa bumi bergunung-ganang dengan memperkenalkan darah mastif.

Pembiak baka ketara dan penyokong awal bagi baka ini termasuk Brian Neal, Peter Paulsen, Graham Caldow, Johnny Johnson, dan Reece Campbell, dalam ramai orang. Individu-individu ini adalah penting dalam menyelenggara dan menyesuaikan baka ini selama berdekad-dekad.

### Usaha pemiawaian baka
Pada tahun 2007, Australian Bullarab Breeder's Association (ABBA) diasaskan untuk mempromosikan baka ini dan bekerja ke arah pengiktirafan oleh Australian National Kennel Council (ANKC). Kumpulan ini juga menyokong amalan pembiakbakaan bertanggungjawab dan menyasar untuk memelihara keupayaan kerja *bull Arab*.

## Penampilan
Australian Bullarab Breeder's Association (ABBA) telah menerbitkan piawaian baka bertulis untuk *bull Arab*, sambil anjing perlu memenuhi piawaian untuk didaftarkan.

### Penampilan dan ciri umum
*Bull Arab* mempersembahkan imej seimbang antara kuasa dengan kelajuan. Semua tentang *bull Arab* patut sederhana dan seimbang. Parut yang terhasil daripada luka yang diterima semasa bekerja tidak patut dikenakan penalti. Ia bersimetri dan berbinaan baik secara keseluruhan, dengan garis luar umum yang merupakan siri lekukan anggun.

### Ketinggian dan berat
Terdapat dimorfisme seks dalam baka *bull Arab*, dengan ketinggian dan berat berkeizinan untuk jantan dan betina yang berlainan sedikit.

Ketinggian unggul untuk jantan ialah , dengan julat berat unggul . Sementara itu, pada betina, ketinggian unggul ialah , dengan berat unggul .

### Penyingkiran
*Bull Arab* yang tergolong di luar parameter bagi perkara yang diterima oleh piawaian baka mungkin diserahkan untuk pendaftaran dengan ABBA dan akan dinilai secara teliti dan diberi pertimbangkan untuk penerimaan. Walau bagaimanapun, bukan semua *bull Arab* akan diterima.

## Perangai
Piawaian ABBA untuk *bull Arab* menunjukkan bahawa perangai unggul patut menjadi "sifat baik hati dan setia, seimbang dan tenang, cerdas, dan berdikari, dengan dorongan kuat dan ketekunan apabila bekerja dan mempunyai etika kerja sibuk".

Terdapat catatan bahawa baka ini "mesti tidak menunjukkan sebarang keagresifan terhadap anjing lain dan sama sekali tidak terhadap orang lain."

## Kegunaan

*Bull Arab* terutamanya dibela sebagai anjing pemburu babi. Walaupun baka ini pada asalnya bermula di Queensland, terdapat populasi bertumbuh di serata Australia. Anjing pemburu babi digunakan untuk menemukan babi jalang, menarik babi itu ke tanah, dan menahan babi itu dengan menggunakan telinga. Baka ini mampu menemukan babi sejauh  melalui bau.

## Pelabelan salah dan kontroversi

Walaupun dengan tujuan baka utama *bull Arab* sebagai anjing pemburu babi, terdapat banyak *bull Arab* yang telah menjadi pendamping dan haiwan peliharaan, kerana perkara yang diperihalkan sebagai "sifat setia, lemah lembut, dan manis". Walau bagaimanapun, dengan reputasi membesar di dalam rumah keluarga, datangnya keperluan membesar untuk kesedaran bersangkutan dengan *bull Arab*. Banyak anjing yang dirujuk sebagai "*bull Arab*" dalam media dan di tempat perlindungan bukan *bull Arab* yang diiktiraf oleh ABBA dan sebaliknya hanya silangan atau anjing baka kacuk yang secara longgar menyerupai baka ini. Pembezaan ini merumitkan usaha untuk menjejak tingkah laku atau kesudahan kebajikan yang spesifik untuk baka berdaftar ini, berbanding dengan yang hanya relevan untuk anjing jenis *bull Arab*.

### Isu kebajikan haiwan
Data yang diterbitkan oleh badan penyelamatan anjing dan pertubuhan kebajikan haiwan kerap menunjukkan bahawa anjing jenis *bull Arab*, serta kacukan jenis pemburu babi pada umumnya, dibiakbakakan secara tidak bertanggungjawab, kerap dibuang, dan lebih sukar untuk ditempatkan ke rumah secara bertanggungjawab di negeri tanah airnya Queensland. Ada kepentingan untuk memerhatikan bahawa anjing jenis *bull Arab* merupakan jenis anjing ketiga paling lazim yang dibawa masuk oleh RSPCA Queensland, dengan banyak anjing ini yang merupakan anjing baka kacuk yang tidak mewakili populasi sebenar *bull Arab*.

RSPCA Australia juga mengatributkan ini kepada peningkatan pemburuan babi, dengan pemburu yang tidak mengembiri haiwan mereka, lalu menghasilkan perinduk yang kerap dibuang.

### Perundangan spesifik baka dan risiko gigitan
Risiko tertanggap daripada *bull Arab* dan silangan jenis *bull Arab* telah menjadi topik pertelagahan sesama orang awam dalam beberapa tahun kebelakangan ini, yang berkemungkinan menggemakan stigma berkenaan dengan baka "*bully*" lain, seperti bulterier Staffordshire dan pitbulterier Amerika yang dibatasi, walaupun kedua-dua baka tidak diiktiraf dalam ternakan asasi untuk *bull Arab*.

Majlis Rantauan Mackay melaporkan bahawa anjing pemburu babi tidak diwakili dalam bilangan lebih besar bagi gigitan anjing berbanding dengan baka anjing lain. Dalam analisis tahun 2022 tentang 682 kecederaan berkaitan dengan gigitan anjing yang dipersembahkan kepada Hospital Kanak-kanak Sydney di New South Wales dari tahun 2010 hingga tahun 2020, tiada gigitan yang dikaitkan dengan *bull Arab*, tetapi *bull Arab* tidak pun termasuk dalam kalangan 20 baka paling lazim di New South Wales. Namun demikian, telah terdapat kes terdahulu tentang serangan ke atas haiwan dan manusia yang diatributkan kepada anjing jenis *bull Arab* di dalam Australia.

RSPCA telah menyatakan rujukan kepada *bull Arab*, serta baka ''bully'' lain, bahawa "tiada bukti saintifik yang menyokong bahawa baka anjing tertentu adalah lebih berbahaya berbanding dengan yang lain. Sebaliknya, tanggungjawab jatuh semata-mata pada pemilik anjing untuk memastikan bahawa haiwan peliharaan mereka tersosialisasi, terlatih, dan dilayan sewajarnya. Komuniti patut juga sedar tentang cara untuk berinteraksi dengan anjing di tempat awam dan di rumah. Mana-mana anjing dapat menjadi haiwan peliharaan penyayang dan setia; tanpa mengira baka atau penampilannya".

## Lihat juga
* Senarai baka anjing

## Catatan

## Rujukan